Worklecy
Worklecy (němsce Räckelwitz) su wjes a gmejna w sakskej Hornjej Łužicy. Je čłonka w Zarjadniskim zwjazku Při Klóšterskej wodźe. Wulki dźěl wobydlerstwa su Serbja.
[wobdźěłać] Geografija a wobchad
Gmejna leži wokoło 8 km na wuchod wot wokrjesneho města Kamjenc a wokoło 15 km sewjerozapadnje wot Budyšina. A 4 je přez najězd na awtodróhu Horni Wujezd (wok. 6 km) docpějomna. Gmejna leži w zapadnej Hornjej Łužicy na kromje Zapadołužiskeje pahórčiny, w přechodźe mjezy płonymi hatnišćemi na sewjer a Łužiskich hór na juhu. Přez Worklecy běži Klóšterska woda, přitok (rěčka) Čorneho Halštrowa.
[wobdźěłać] Wjesny rozrjad
Wjesne dźěle su Haty (Teichhäuser), Horni Hajnk (Dreihäuser), Nowa Wjeska (Neudörfel), Smječkecy (Schmeckwitz), Worklecy a Wudwor (Höflein).
[wobdźěłać] Synojo a dźowki gmejny
- Michał Hórnik (1833–1894), serbski duchowny a jedyn z najwuznamnišich spěchowarjow serbskeho pismowstwa w 19. lětstotku
- Jurij Brězan (1916–2006), serbski spisowaćel
- Stanisław Tilich (* 1959), politikar
- Jěwa-Marja Čornakec (* 1959 ), serbska spisowaćelka a nowinarka
- Peggy Wagenführ (* 1976), biatletka
[wobdźěłać] Zajimawostki
- Knježi dom
Barokny knježi dom z dźewjeć wóskami a jednymi schodami pod hołym njebjom. Kedźby hódna je hrodowska kapałka w Beuronskim stilu. W knježim domje běše chorownja připrawjena. Natwary 20. lětstotka čakaja hišć na wottorhanje. W zahrodowym domje su sotry žiwe, kotrež běchu hač do swojeho wuměnka w chorowni dźěłali. Na domje su wjacore wopony a monogramowe kamjenje hrabjow Stolberg-Stolberg.
[wobdźěłać] Stawizny
Worklecy buchu w lěće 1280 jako Rokolewicz prěni raz přez wopismo naspomnjene. Wot lěta 1304 běše tu ryćerkubło. Poslednja swójstwownica kubła, hrabina Monika von Stollberg, wotkaza knježi dom Malteskemu rjadej. W dobje wot 1903 do 2000 běše potom w něhdyšim knježim domje katolska chorownja tutoho rjada. Wulki dźěl wobydlerjow wuchodneho krajneho wokrjesa Kamjenc a susodneho krajneho wokrjesa Budyšin je so we Worklecach narodźił.
Biskopicy | Bóšicy | Bretnig-Hauswalde | Budestecy | Budyšin | Bukecy | Dobruša-Huska | Frankenthal | Großharthau | Großnaundorf | Halštrow | Halštrowska Hola | Haselbachtal | Hodźij | Hornja Hórka | Hućina | Chrósćicy | Kamjenc | Kinspork | Kubšicy | Kulow | Kumwałd | Łaz | Łuty | Łužnica | Malešecy | Neukirch | Njebjelčicy | Njedźichow | Njeswačidło | Oberlichtenau | Ohorn | Ottendorf-Okrilla | Pančicy-Kukow | Połčnica | Porchow | Radeberg | Radwor | Rakecy | Ralbicy-Róžant | Ramnow | Schönteichen | Sćenjow | Sepicy | Smělna-Póckowy | Sprjewiny Doł | Swětła | Šěrachow-Korzym | Wachow | Warnoćicy | Wjazońca | Wjelećin | Wojerecy | Wołbramecy | Worklecy | Wóslink | Wóspork | Wulka Dubrawa | Wulke Rědorjecy | Załom | Zemicy-Tumicy
eng_Latn szl_Latn szl_Latn szl_Latn afr_Latn ace_Latn szl_Latn szl_Latn fur_Latn nno_Latn szl_Latn swh_Latn pol_Latn hrv_Latn szl_Latn szl_Latn szl_Latn szl_Latn